title: Odluka Vijeća od 18. studenog 2014. o imenovanju zamjenika člana upravnog odbora Europske zaklade za poboljšanje životnih i radnih uvjeta za Maltu

text:
               22.11.2014

               HR

               Službeni list Europske unije

               C 420/4

         ODLUKA VIJEĆA
   od 18. studenog 2014.
   o imenovanju zamjenika člana upravnog odbora Europske zaklade za poboljšanje životnih i radnih uvjeta za Maltu
   2014/C 420/04
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 1365/75 od 26. svibnja 1975. o osnivanju Europske zaklade za poboljšanje životnih i radnih uvjeta (1), a posebno njezin članak 6.,
   uzimajući u obzir popise kandidata koje su Vijeću podnijele vlade država članica i organizacije poslodavaca i radnika,
   budući da:

               (1)

               U Odluci od 2. prosinca 2013. (2) i u Odluci od 8. srpnja 2014. (3) Vijeće je imenovalo članove i zamjenike članove upravnog odbora Europske zaklade za poboljšanje radnih i životnih uvjeta za razdoblje koje završava 30. studenoga 2016., uz izuzeće određenih članova.

               (2)

               Organizacija poslodavaca BUSINESSEUROPE podnijela je prijedlog kandidata za jedno mjesto koje treba popuniti,

         DONIJELO JE OVU ODLUKU:
   Članak 1.
   Zamjenikom člana upravnog odbora Europske zaklade za poboljšanje životnih i radnih uvjeta za razdoblje koje završava 30. studenoga 2016. imenuje se:
   I.   PREDSTAVNICI ORGANIZACIJA POSLODAVACA

               Zemlja

               Član

               Zamjenik

               Malta

               g. Joe FARRUGIA

         Članak 2.
   Članove i zamjenike članova koji još nisu predloženi Vijeće imenuje kasnije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 18. studenog 2014.

            Za Vijeće

            Predsjednik

         S. GOZI

      (1)  SL L 139, 30.5.1975., str. 1.

      (2)  SL C 358, 7.12.2013., str. 5.

      (3)  SL L 209, 16.7.2014., str. 54.


title: 2005/947/EZ: Odluka Komisije od 23. prosinca 2005. o nastavku u 2006. usporednih pokusa i ispitivanja Zajednice započetih 2005. na sjemenu i reprodukcijskom materijalu vrsta Agrostis spp., D. glomerata L., Festuca spp., Lolium spp., Phleum spp., Poa spp., uključujući mješavine, te Asparagus officinalis u skladu s direktivama Vijeća 66/401/EEZ i 2002/55/EZ  Tekst značajan za EGP

text:
               03/Sv. 57

               HR

               Službeni list Europske unije

               20

         32005D0947

               L 342/103

               SLUŽBENI LIST EUROPSKE UNIJE

         ODLUKA KOMISIJE
   od 23. prosinca 2005.
   o nastavku u 2006. usporednih pokusa i ispitivanja Zajednice započetih 2005. na sjemenu i reprodukcijskom materijalu vrsta Agrostis spp., D. glomerata L., Festuca spp., Lolium spp., Phleum spp., Poa spp., uključujući mješavine, te Asparagus officinalis u skladu s direktivama Vijeća 66/401/EEZ i 2002/55/EZ
   (Tekst značajan za EGP)
   (2005/947/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1),
   uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća (2),
   uzimajući u obzir Odluku Komisije 2005/5/EZ od 27. prosinca 2004. o utvrđivanju postupaka za usporedne pokuse i ispitivanja Zajednice na sjemenu i reprodukcijskom materijalu određenih sadnica poljoprivrednih i povrtnih vrsta te vinove loze u skladu s direktivama Vijeća 66/401/EEZ, 66/402/EEZ, 68/193/EEZ, 92/33/EEZ, 2002/54/EZ, 2002/55/EZ, 2002/56/EZ i 2002/57/EZ za razdoblje 2005. do 2009. (3), a posebno njezin članak 3.,
   budući da:

               (1)

               Odlukom 2005/5/EZ utvrđuju se postupci za usporedne pokuse i ispitivanja koja treba provesti od 2005. do 2009. u skladu s direktivama Vijeća 66/401/EEZ i 2002/55/EZ na vrstama Agrostis spp., D. glomerata L., Festuca spp., Lolium spp., Phleum spp., Poa spp., uključujući mješavine, te Asparagus officinalis.

               (2)

               Ispitivanja i pokusi provedeni 2005. trebaju se nastaviti u 2006.,

         ODLUČILA JE:
   Jedini članak
   Usporedni pokusi i ispitivanja Zajednice započeti u 2005. na sjemenu i reprodukcijskom materijalu vrsta Agrostis spp., D. glomerata L., Festuca spp., Lolium spp., Phleum spp., Poa spp., uključujući mješavine, te Asparagus officinalis nastavljaju se 2006. u skladu s Odlukom 2005/5/EZ.

      Sastavljeno u Bruxellesu 23. prosinca 2005.

            Za Komisiju

         Markos KYPRIANOU

            Član Komisije

      (1)  SL 125, 11.7.1966., str. 2298/66. Direktiva kako je zadnje izmijenjena Direktivom 2004/117/EZ (SL L 14, 18.1.2005., str. 18.).

      (2)  SL L 193, 20.7.2002., str. 33. Direktiva kako je zadnje izmijenjena Direktivom 2004/117/EZ.

      (3)  SL L 2, 5.1.2005., str. 12.


title: Odluka Europskog parlamenta (EU) 2015/1630 od 29. travnja 2015. o razrješnici za izvršenje općeg proračuna Europske unije za financijsku godinu 2013., dio IX. – Europski nadzornik za zaštitu podataka

text:
               30.9.2015

               HR

               Službeni list Europske unije

               L 255/138

      ODLUKA EUROPSKOG PARLAMENTA (EU) 2015/1630
      od 29. travnja 2015.
      o razrješnici za izvršenje općeg proračuna Europske unije za financijsku godinu 2013., dio IX. – Europski nadzornik za zaštitu podataka
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2013. (1),

                  —

                  uzimajući u obzir konsolidirane godišnje financijske izvještaje Europske unije za financijsku godinu 2013. (COM(2014) 510 – C8-0154/2014) (2),

                  —

                  uzimajući u obzir godišnje izvješće Revizorskog suda o izvršenju proračuna za financijsku godinu 2013. zajedno s odgovorima institucija (3),

                  —

                  uzimajući u obzir izjavu o jamstvu (4) u pogledu pouzdanosti računa te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (6) (EZ, Euratom) br. 1605/2002, a posebno njezine članke 55., 99., 164., 165. i 166.,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0118/2015),

         1.

            daje razrješnicu Europskom nadzorniku za zaštitu podataka za izvršenje proračuna Europskog nadzornika za zaštitu podataka za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom vijeću, Vijeću, Komisiji, Sudu Europske unije, Revizorskom sudu, Europskom ombudsmanu, Europskom nadzorniku za zaštitu podataka i Europskoj službi za vanjsko djelovanje te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL L 66, 8.3.2013.

         (2)  SL C 403, 13.11.2014., str. 1.

         (3)  SL C 398, 12.11.2014., str. 1.

         (4)  SL C 403, 13.11.2014., str. 128.

         (5)  SL L 248, 16.9.2002., str. 1.

         (6)  SL L 298, 26.10.2012., str. 1.


title: 2003/911/EZ: Odluka Vijeća od 22. prosinca 2003. o uspostavljanju plana djelovanja Zajednice za tijela koja promiču uzajamno razumijevanje odnosa između Europske unije i pojedinih regija u svijetu

text:
               11/Sv. 114

               HR

               Službeni list Europske unije

               244

         32003D0911

               L 342/53

               SLUŽBENI LIST EUROPSKE UNIJE

         ODLUKA VIJEĆA
   od 22. prosinca 2003.
   o uspostavljanju plana djelovanja Zajednice za tijela koja promiču uzajamno razumijevanje odnosa između Europske unije i pojedinih regija u svijetu
   (2003/911/EZ)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njezin članak 308.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Zajednica održava odnose s pojedinim zemljama i regijama, a posebno pružajući značajnu pomoć u okviru uredaba ALA (2), MEDA (3), Tacis (4) i CARDS (5).

               (2)

               Europsko Vijeće je u najmanje dva navrata (6) naglasilo važnost koju pridaje odnosima između Europske unije i njezinih partnera.

               (3)

               Posebnu pažnju trebalo bi pridati regionalnoj dimenziji pomoći Zajednice, uzimajući u obzir različitosti potreba i prioriteta glavnih regija obuhvaćenih navedenim uredbama te pojačavajući regionalnu suradnju na uravnotežen i koordinirani način.

               (4)

               Trebalo bi promicati bolje uzajamno poznavanje i razumijevanje Europske unije i partnera koji dobivaju njezinu pomoć.

               (5)

               Rad tijela specijaliziranih za analizu odnosa između Europske unije i obuhvaćenih regija pomoći će u jačanju uzajamnog poznavanja i razumijevanja između Europske unije i njezinih partnera.

               (6)

               Nekoliko proračunskih linija namijenjeno je potpori institucijama, tijelima ili mrežama s ciljem jačanja odnosa između Europske unije i ostalih regija u svijetu.

               (7)

               Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (7) (dalje u tekstu: Financijska uredba) nalaže se uspostavljanje pravne osnove za postojeća djelovanja potpore.

               (8)

               Geografski opseg programa koji je predmet ove Odluke trebalo bi proširiti na sve regije obuhvaćene uredbama ALA, MEDA, Tacis i CARDS te na države kandidatkinje.

               (9)

               Operacije obuhvaćene ovom Odlukom nisu mjere suradnje koje su dio politike razvojne suradnje ili suradnje s ostalim trećim zemljama, no ipak su potrebne radi postizanja jednog od ciljeva Zajednice.

               (10)

               U smislu točke 34. Međuinstitucionalnog sporazuma od 6. svibnja 1999. između Europskog parlamenta, Vijeća i Komisije o proračunskoj disciplini i unapređenju proračunskog postupka (8), u ovu Odluku se umeće financijska referentna vrijednost za cijelo trajanje programa, a bez utjecaja na ovlasti proračunskog tijela kako su određena Ugovorom.

               (11)

               Za donošenje ove Odluke Ugovorom nisu predviđene ovlasti osim onih utvrđenih u njegovom članku 308.,

         ODLUČILO JE:
   Članak 1.
   Cilj programa
   1.   Uspostavlja se program djelovanja Zajednice za promicanje centara, instituta i mreža specijaliziranih za analize odnosa između Europske unije i pojedinih regija.
   2.   Opći cilj ovog programa je unaprijediti razumijevanje i dijalog između Europske unije i regija obuhvaćenih uredbama ALA, MEDA, Tacis i CARDS te država kandidatkinja, pružanjem potpore aktivnostima tijela iz stavka 1. Aktivnosti obuhvaćaju godišnji plan rada centra, instituta ili mreže i trebaju biti u skladu s aktivnostima opisanim u Prilogu. Aktivnosti za koje se pruža potpora moraju doprinijeti boljem razumijevanju i dijalogu između Europske unije i regija obuhvaćenih uredbama ALA, MEDA, Tacis i CARDS te država kandidatkinja.
   Članak 2.
   Pristup programu
   1.   Za dodjelu bespovratnih sredstava podnositelj mora zadovoljavati odredbe utvrđene u Prilogu i ispunjavati sljedeće uvjete:

               —

               biti neovisna i neprofitna pravna osoba aktivna prvenstveno u promicanju razumijevanja odnosa između Europske unije i predmetnih regija, s ciljem koji služi javnom dobru;

               —

               kao pravni subjekt mora djelovati više od dvije godine s financijskim izvještajima za prethodne dvije godine ovjerenim kod ovlaštenog revizora;

               —

               aktivnosti subjekta moraju biti u skladu s načelima koja podliježu aktivnostima vanjskih odnosa Zajednice te uzeti u obzir prioritetna područja utvrđena u točki 4. Priloga.

         2.   Tijelo čiji su ciljevi u skladu s politikom vanjskih odnosa Europske unije za dodjelu bespovratnih sredstava za poslovanje na temelju svog godišnjeg plana rada mora biti aktivno na europskoj razini ili u dotičnoj regiji, a njegova struktura i aktivnosti moraju imati potencijal za djelovanje na razini Europske unije i/ili tih regija.
   Članak 3.
   Sudjelovanje
   Sudjelovanje u programu otvoreno je za tijela, institute i mreže utemeljene u:

               (a)

               državama članicama;

               (b)

               državama čije je pristupanje Europskoj uniji 2004. odobreno na sastanku na vrhu u Kopenhagenu 2002.;

               (c)

               Bugarskoj, Rumunjskoj i Turskoj;

               (d)

               državama i regijama obuhvaćenim uredbama ALA, MEDA, Tacis ili CARDS.

         Članak 4.
   Odabir korisnika
   1.   Komisija provodi plan djelovanja Zajednice u skladu s Financijskom uredbom.
   2.   Dodjela bespovratnih sredstava za poslovanje na temelju godišnjeg programa rada tijela mora ispunjavati opće kriterije utvrđene u Prilogu.
   3.   Tijela koja imaju pravo na takva bespovratna sredstva za poslovanje odabiru se nakon poziva za podnošenje prijedloga za cijelo razdoblje trajanje programa s ciljem uspostavljanja partnerstva između tih tijela i Europske unije.
   Na temelju poziva za podnošenje prijedloga Komisija sastavlja popis primatelja i odobrenih iznosa sukladno u skladu s člankom 116. Financijske uredbe.
   Članak 5.
   Dodjela bespovratnih sredstava
   1.   Bespovratna sredstva za poslovanje koja se dodjeljuju putem ovog programa ne smiju pokrivati sve prihvatljive rashode za kalendarsku godinu za koju se dodjeljuju bespovratna sredstva.
   2.   Iznos dodijeljenih bespovratnih sredstava za poslovanje ne smije prelaziti 70 % od prihvatljivih rashoda organizacije za kalendarsku godinu za koju se dodjeljuju bespovratna sredstva.
   3.   U skladu s člankom 113. stavkom 2. Financijske uredbe, kada se takva bespovratna sredstva za poslovanje obnavljaju, ona se postupno smanjuju. Ako se bespovratna sredstva dodjeljuju tijelu koje je primilo bespovratna sredstva za poslovanje u prethodnoj godini, udio sufinanciranja Zajednice novim bespovratnim sredstvima je najmanje 10 postotnih jedinica manji od udjela sufinanciranja Zajednice bespovratnim sredstvima iz prethodne godine.
   Članak 6.
   Financijske odredbe
   1.   Ovaj program započinje 1. siječnja 2004. i završava 31. prosinca 2006.
   2.   Financijski referentni iznos za provedbu programa za razdoblje iz stavka 1. iznosi 4,1 milijun eura.
   3.   Godišnja sredstva odobrava proračunsko tijelo u okviru ograničenja financijske perspektive.
   Članak 7.
   Praćenje i evaluacija
   Komisija do 31. prosinca 2005. izvješćuje Vijeće o ostvarivanju ciljeva programa. Izvješće se temelji na rezultatima dobivenim od korisnika i ocjenjuje, posebno, njihovu relevantnost, učinkovitost i korisnost u postizanju ciljeva određenih u članku 1. i u Prilogu.
   Članak 8.
   Prijelazne odredbe
   Načelo postupnog smanjenja stope sufinanciranja Zajednice iz članka 5. u slučaju obnavljanja bespovratnih sredstava za poslovanje onim tijelima kojima su takva bespovratna sredstva dodijeljena za iste aktivnosti u godini prije stupanja na snagu ove Odluke i za dvije prethodne godine primjenjuje se počevši od treće godine nakon stupanja na snagu ove Odluke pod uvjetom da su ta tijela u potpunosti zadovoljila sve zahtjeve u vezi s dobrim upravljanjem.
   Članak 9.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 22. prosinca 2003.

            Za Vijeće

            Predsjednik

         A. MATTEOLI

      (1)  Mišljenje od 20. studenoga 2003. (još nije objavljeno u Službenom listu).

      (2)  Uredba (EEZ) br. 443/92 (SL L 52, 27.2.1992., str. 1.).

      (3)  Uredba (EZ) br. 1488/96 (SL L 189, 30.7.1996., str. 1.).

      (4)  Uredba (EZ, Euratom) br. 99/2000 (SL L 12, 18.1.2000., str. 1.).

      (5)  Uredba (EZ) br. 2666/2000 (SL L 306, 7.12.2000., str. 1.).

      (6)  Europsko vijeće u Cannesu, 26.–27. lipnja 1995. i Europsko vijeće u Lisabonu

      (7)  SL L 248, 16.9.2002., str. 1.

      (8)  SL C 172, 18.6.1999., str. 1. Sporazum kako je izmijenjen Odlukom 2003/429/EZ Europskog parlamenta i Vijeća (SL L 147, 14.6.2003., str. 25.)
   PRILOG
   1.   Podržane aktivnosti

   Aktivnosti tijela koja mogu pomoći u jačanju i povećanju učinkovitosti djelovanja Zajednice uključuju sljedeće:

               —

               proučavanje i analizu politika Europske unije i regije koja je predmet poziva za podnošenje prijedloga,

               —

               izradu dokumenata za raspravu,

               —

               okrugle stolove,

               —

               tematske seminare,

               —

               razne publikacije.

         2.   Provedba podržanih aktivnosti

   2.1.   Aktivnosti obuhvaćene ovim programom obavlja tijelo čiji je cilj unaprijediti razumijevanje i uzajamno poznavanje između Europske unije i regija obuhvaćenih uredbama ALA, MEDA, Tacis ili CARDS.
   2.2.   Program se primjenjuje na sva neprofitna tijela, institute i mreže koji djeluju u državama i/ili regijama navedenim u članku 2. ove Odluke, a koji promiču načela i politike koji su dio ciljeva Ugovora.
   2.3.   Godišnja bespovratna sredstva za poslovanje mogu se dodijeliti s ciljem pružanja potpore provedbi godišnjeg programa rada takvog tijela.
   3.   Odabir korisnika

   Tijela koja imaju pravo na primanje bespovratnih sredstava za poslovanje odabiru se na temelju poziva za podnošenje prijedloga u skladu s Financijskom uredbom. Pozivi za podnošenje prijedloga pokreću se na početku ovog programa radi odabira partnera s kojima će ga Europska unija provesti.
   4.   Karakteristike zahtjeva za bespovratna sredstva na osnovu kojeg se obavlja ocjenjivanje

   Zahtjevi za bespovratna sredstva ocjenjuju se na osnovi:

               —

               usklađenosti s ciljevima programa,

               —

               kvalitete aktivnosti,

               —

               prethodnog iskustva u tom području,

               —

               postojanja dobro uspostavljenih izvora informacija i kontakata u predmetnim regijama i Europskoj uniji,

               —

               razmjernosti troškova i koristi predloženih aktivnosti,

               —

               geografskog opsega aktivnosti.

         Točne karakteristike i kriteriji za dodjelu bespovratnih sredstava utvrđuju se u pozivu za podnošenje prijedloga.
   5.   Prihvatljivi rashodi

   5.1.   Jedini troškovi koje treba uzeti u obzir u određivanju bespovratnih sredstava za poslovanje jesu oni potrebni za ispravno vođenje uobičajenih aktivnosti odabranog tijela, a osobito troškovi osoblja, režijski troškovi (kao što su najamnine i troškovi povezani s nekretninama, oprema, uredski materijal, telekomunikacije i poštanske usluge), troškovi internih sastanaka, objavljivanja, obavješćivanja i širenja informacija.
   5.2.   Odabrana tijela primaju sredstva za sufinanciranje i iz izvora izvan Zajednice. Takvo sufinanciranje može se djelomično dodijeliti u naravi, pod uvjetom da se doprinos vrednuje na osnovi ne višoj od stvarno nastalih troškova koji se mogu dokazati putem računovodstvenih dokumenata ili od troškova koji vrijede za predmetno tržište, izuzimajući doprinose u naravi u obliku nekretnina.
   6.   Provjere i revizija

   6.1.   Korisnik bespovratnih sredstava za poslovanje Komisiji stavlja na raspolaganje svu popratnu dokumentaciju, uključujući revidirane financijske izvještaje, vezano uz rashode koji su uslijedili tijekom godine u kojoj su dodijeljena bespovratna sredstva, za razdoblje od pet godina nakon posljednjeg plaćanja. Korisnik bespovratnih sredstava prema potrebi osigurava da popratna dokumentacija koja se nalazi kod partnera ili članova bude na raspolaganju Komisiji.
   6.2.   Komisija može provoditi revizije u vezi s korištenjem bespovratnih sredstava neposredno od strane njezinog osoblja ili putem vanjskog kvalificiranog tijela prema njezinom izboru. Takva revizija može se izvršiti tijekom razdoblja trajanja ugovora ili u roku od pet godina od dana plaćanja preostalog iznosa. Ako je potrebno nalazi revizije mogu dovesti do odluka Komisije o povratu.
   6.3.   Osoblje Komisije i vanjsko osoblje koje je Komisija ovlastila imaju odgovarajuće pravo na pristup mjestima i prostorijama gdje se izvršava djelovanje kao i pravo na informacije, uključujući informacije u elektroničkom obliku, potrebne za reviziju.
   6.4.   Revizorski sud i Europski ured za borbu protiv prijevara (OLAF) uživaju ista prava kao i Komisija, posebno pravo pristupa.
   6.5.   S ciljem zaštite financijskih interesa Europske zajednice od prijevare i drugih nepravilnosti Komisija može izvršavati provjere na licu mjesta i inspekcije u okviru ovog programa u skladu s Uredbom Vijeća (Euratom, EZ) br. 2185/96 (1). Kada je to potrebno, inspekcije provodi Europski ured za borbu protiv prijevara (OLAF) kako je uređeno Uredbom Europskog parlamenta i Vijeća (EZ) br. 1073/1999 (2).

      (1)  SL L 292, 15.11.1996., str. 2.

      (2)  SL L 136, 31.5.1999., str. 1.


title: Odluka Komisije оd 8. veljače 2016. o sklapanju, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji

text:
               11.2.2016

               HR

               Službeni list Europske unije

               C 52/9

         ODLUKA KOMISIJE
   оd 8. veljače 2016.
   o sklapanju, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji
   (2016/C 52/06)
   EUROPSKA KOMISIJA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. stavak 2.,
   uzimajući u obzir Odluku Vijeća kojom se Komisiji, u ime Europske zajednice za atomsku energiju, odobrava sklapanje Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji (dalje u tekstu: Protokol),
   budući da:

               (1)

               Sklapanje Protokola podliježe posebnim postupcima u pogledu pitanja koja su obuhvaćena Ugovorom o Europskoj uniji i Ugovorom o funkcioniranju Europske unije te u pogledu pitanja koja su obuhvaćena Ugovorom o osnivanju Europske zajednice za atomsku energiju.

               (2)

               Vijeće je 20. srpnja 2015. donijelo Odluku (EU) 2015/1292 (1) o sklapanju Protokola u ime Europske unije i njezinih država članica u skladu s člankom 218. stavkom 6. Ugovora o funkcioniranju Europske unije te člankom 6. stavkom 2. Akta o pristupanju Hrvatske.

               (3)

               Vijeće je 14. travnja 2014. donijelo Odluku 2014/518/Euratom (2) o odobrenju sklapanja Protokola od strane Europske komisije u ime Europske zajednice za atomsku energiju.

               (4)

               Protokol bi također trebalo sklopiti u ime Europske zajednice za atomsku energiju u pogledu pitanja obuhvaćenih Ugovorom o osnivanju Europske zajednice za atomsku energiju,

         DONIJELA JE OVU ODLUKU:
   Članak 1.
   Ovime se odobrava sklapanje u ime Europske zajednice za atomsku energiju Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji („Protokol”) (3).
   Članak 2.
   Predsjednik Komisije ovime se ovlašćuje za poduzimanje svih potrebnih koraka u ime Europske zajednice za atomsku energiju kako bi se izrazila suglasnost Europske zajednice za atomsku energiju da bude obvezana Protokolom, a osobito za deponiranje obavijesti iz članka 13. Protokola.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 8. veljače 2016.

            Za Komisiju

            Predsjednik

         Jean-Claude JUNCKER

      (1)  Odluka Vijeća (EU) 2015/1292 od 20. srpnja 2015. o sklapanju, u ime Europske unije i njezinih država članica, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji (SL L 199, 29.7.2015., str. 1.).

      (2)  Odluka Vijeća 2014/518/Euratom od 14. travnja 2014. o odobravanju sklapanja od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj uniji (SL L 233, 6.8.2014., str. 20.).

      (3)  SL L 233, 6.8.2014., str. 3.


title: 89/196/EEZ, Euratom, EZUČ: Odluka Komisije od 3. ožujka 1989. o utvrđivanju detaljnih pravila za skidanje oznake tajnosti s dokumenata obuhvaćenih profesionalnom ili poslovnom tajnom

text:
               17/Sv. 001

               HR

               Službeni list Europske unije

               72

         31989D0196

               L 073/52

               SLUŽBENI LIST EUROPSKE UNIJE

               03.03.1989.

      ODLUKA KOMISIJE

   od 3. ožujka 1989.
   o utvrđivanju detaljnih pravila za skidanje oznake tajnosti s dokumenata obuhvaćenih profesionalnom ili poslovnom tajnom
   (89/196/EEZ, Euratom, EZUČ)
   KOMISIJA EUROPSKIH ZAJEDNICA,
   uzimajući u obzir Uredbu Vijeća (EEZ, Euratom) br. 354/83 od 1. veljače 1983. o otvaranju za javnost arhivske građe Europske ekonomske zajednice i Europske zajednice za atomsku energiju (1), a posebno njezin članak 9.,
   uzimajući u obzir Odluku Komisije br. 359/83/EZUČ od 8. veljače 1983. o otvaranju za javnost arhivske građe Europske zajednice za ugljen i čelik (2), a posebno njezin članak 9.,
   budući da, prema pravilima o otvaranju za javnost arhivske građe Zajednica, dokumenti i zapisi koji su obuhvaćeni obvezom o profesionalnoj ili poslovnoj tajni ne mogu biti stavljeni na uvid javnosti osim ako osoba ili poduzeće na koju se oni odnose ne podnese prigovor; budući da, u tu svrhu, Komisija mora dati obavijest o svojoj namjeri da dokumente i zapise stavi na uvid javnosti;
   budući da je osobu ili poduzeće na koje se ti dokumenti odnose često teško unaprijed obavijestiti, osobito u slučaju promjene adrese ili pravnog sljedništva;
   budući da bi, u svrhu osiguravanja učinkovitog provođenja postupka za otvaranje za javnost arhivske građe Zajednica, trebalo donijeti odredbu koja Komisiji omogućuje da obavijesti osobu ili poduzeće na koje se to odnosi putem obavijesti objavljene u Službenom listu Europskih zajednica,
   ODLUČILA JE:
   Članak 1.
   1.   Za potrebe primjene članka 4. Uredbe (EEZ, Euratom) br. 354/83 ili članka 4. Odluke Komisije br. 359/83/EZUČ, Komisija pisanim putem obavješćuje osobu ili poduzeće na koje se to odnosi o svojoj namjeri da javnosti stavi na uvid dokument ili zapis koji je obuhvaćen obvezom o profesionalnoj ili poslovnoj tajni i tu osobu ili poduzeće poziva da u roku od šest tjedana podnese prigovor.
   Ako prigovor nije podnesen u tom roku, dokument ili zapis otvara se za javnost.
   2.   Ako pisani zahtjev Komisije ne primi osoba ili poduzeće na koje se zahtjev odnosi, Komisija u Službenom listu Europskih zajednica (serija C) objavljuje obavijest da namjerava dotični dokument ili zapis otvoriti za javnost osim ako je u roku od šest tjedana od objavljivanja te obavijesti na to uložen prigovor. U obavijesti u Službenom listu Europskih zajednica navodi se o kojoj se osobi ili poduzeću radi, kao i o kakvom se dokumentu ili zapisu radi.
   Ako prigovor nije podnesen u navedenom roku, dokument ili zapis otvara se za javnost.
   Članak 2.
   Ova se Odluka primjenjuje s učinkom od 3. ožujka 1989.

      Sastavljeno u Bruxellesu 3. ožujka 1989.

            Za Komisiju

         António CARDOSO E CUNHA

            Član Komisije

      (1)  SL L 43, 15.2.1983., str. 1.

      (2)  SL L 43, 15.2.1983., str. 14.


title: Odluka br. 1025/2013/EU Europskog parlamenta i Vijeća od 22. listopada 2013. o pružanju makrofinancijske pomoći Kirgiskoj Republici

text:
               25.10.2013

               HR

               Službeni list Europske unije

               L 283/1

         ODLUKA br. 1025/2013/EU EUROPSKOG PARLAMENTA I VIJEĆA
   od 22. listopada 2013.
   o pružanju makrofinancijske pomoći Kirgiskoj Republici
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 209.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   u skladu s redovnim zakonodavnim postupkom (1),
   budući da:

               (1)

               Suradnja između Unije i Kirgiske Republike temelji se na Sporazumu o partnerstvu i suradnji između Europskih zajednica i njihovih država članica, s jedne strane, te Kirgiske Republike, s druge strane (2) (SPS) koji je stupio na snagu 1999. Unija na Kirgisku Republiku primjenjuje opći sustav povlastica.

               (2)

               Kirgisko gospodarstvo ugrozili su međunarodna financijska kriza 2009. te etničko nasilje u lipnju 2010. Ovi su događaji poremetili gospodarske aktivnosti prouzročivši znatne javne troškove za obnovu i socijalnu pomoć, a time i znatne vanjske i proračunske financijske manjke.

               (3)

               Na Sastanku donatora na visokoj razini, koji je održan u Biškeku 27. srpnja 2010., međunarodna zajednica založila je 1,1 milijardu USD hitne potpore kako bi se potpomogao oporavak Kirgiske Republike. Na tom je sastanku Unija izjavila da će u svrhu financijske pomoći doprinijeti iznosom do 117,9 milijuna EUR.

               (4)

               Vijeće, koje se sastalo u svojoj konfiguraciji za vanjske poslove, svojim je zaključcima o Kirgiskoj Republici od 26. srpnja 2010. pozdravilo napore nove kirgiske vlade u uspostavi demokratskog institucionalnog okvira te je pozvalo Komisiju da nastavi s pružanjem pomoći, što uključuje u obliku novih programa pomoći, vlastima Kirgiske Republike pri provedbi njihovog programa reforme te da doprinese održivom gospodarskom i društvenom razvoju te zemlje.

               (5)

               Politička i gospodarska potpora Unije parlamentarnoj demokraciji u nastajanju u Kirgiskoj Republici odavala bi političku sliku jake potpore Unije demokratskim reformama u središnjoj Aziji, u skladu s politikom Unije za tu regiju, kako je određeno u strategiji Unije za središnju Aziju (2007.-2013.) te u zaključcima Vijeća o središnjoj Aziji od 25. lipnja 2012.

               (6)

               U skladu sa zajedničkom izjavom Europskog parlamenta i Vijeća, donesenom zajedno s Odlukom br. 778/2013/EU Europskog parlamenta i Vijeća (3), makrofinancijska pomoć Unije trebala bi biti izvanredan financijski instrument za nevezanu i nenamjensku pomoć bilanci plaćanja čija je svrha ponovna uspostava održivog stanja korisnika u području vanjskog financiranja i kojom bi se trebala poduprijeti provedba programa politike kojim su obuhvaćene snažne mjere prilagodbe i mjere strukturnih reformi namijenjene poboljšanju bilance plaćanja, pogotovo za vrijeme trajanja programa, te osnažiti provedba relevantnih sporazuma s Unijom i njezinih programa.

               (7)

               Financijskom pomoći Međunarodnog monetarnog fonda (MMF-a) podržavaju se ekonomska prilagodba i proces reformi u Kirgiskoj Republici. U lipnju 2011. kirgiske vlasti i MMF postigli su sporazum o nepreventivnom trogodišnjem proširenom kreditu („Program MMF”) u iznosu od 66,6 milijuna posebnih prava vučenja (SDR) za pomoć toj zemlji. MMF je u lipnju 2013. odobrio četvrtu reviziju tog programa. Ciljevi programa MMF-a sukladni su svrsi makrofinancijske pomoći Unije, to jest ublažavanju kratkoročnih poteškoća s bilancom plaćanja te provedbi snažnih mjera prilagodbe koje su usklađene s ciljem makrofinancijske pomoći Unije.

               (8)

               Unija pruža sektorsku proračunsku potporu Kirgiskoj Republici u okviru instrumenta za razvojnu suradnju u ukupnom iznosu od 33 milijuna EUR za razdoblje od 2011. do 2013. u svrhu potpore reformi u području socijalne zaštite, obrazovanja i upravljanja javnim financijama.

               (9)

               Zbog pogoršanja svojeg gospodarskog stanja i izgleda, godine 2010. Kirgiska Republika zatražila je od Unije makrofinancijsku pomoć.

               (10)

               S obzirom na stratešku važnost Kirgiske Republike za Uniju te uzimajući u obzir odlučujuću ulogu koju ta zemlja ima u održavanju stabilnosti u regiji, Kirgiska Republika iznimno bi se trebala smatrati zemljom koja ispunjava uvjete za primanje makrofinancijske pomoći Unije.

               (11)

               S obzirom na to da još uvijek postoji znatan preostao manjak u vanjskom financiranju u bilanci plaćanja Kirgiske Republike i nakon dodjele sredstava MMF-a i drugih multilateralnih institucija te usprkos provedbi snažnih programa gospodarske stabilizacije i reformi u Kirgiskoj Republici, makrofinancijska pomoć Unije koja će biti pružena Kirgiskoj Republici („makrofinancijska pomoć Unije”) smatra se, s obzirom na trenutačne iznimne okolnosti, prikladnim odgovorom na zahtjev Kirgiske Republike za potporu gospodarske stabilizacije u kombinaciji s programom MMF-a.

               (12)

               Cilj makrofinancijske pomoći Unije trebao bi biti pružanje potpore ponovnom uspostavljanju održivog stanja vanjskog financiranja Kirgiske Republike, a time i pružanje potpore njezinom gospodarskom i društvenom razvoju.

               (13)

               Određivanje iznosa makrofinancijske pomoći Unije temelji se na sveobuhvatnoj kvantitativnoj procjeni preostalih potreba Kirgiske Republike za vanjskim financiranjem te se pritom uzima u obzir kapacitet Kirgiske Republike da se financira vlastitim sredstvima, a pogotovo iz međunarodnih rezervi kojima raspolaže. Makrofinancijska pomoć Unije trebala bi nadopunjavati programe i sredstva osigurana putem MMF-a i Svjetske banke. Pri određivanju iznosa pomoći također se uzimaju u obzir očekivani financijski doprinosi multilateralnih donatora te potreba osiguranja pravedne raspodjele tereta između Unije i drugih donatora, kao i već postojeća upotreba drugih instrumenata Unije za vanjsko financiranje u Kirgiskoj Republici te dodana vrijednost sveukupnog angažmana Unije.

               (14)

               S obzirom na preostale potrebe Kirgiske Republike za vanjskim financiranjem, razinu njezina gospodarskog razvitka, mjerenu dohotkom po glavi stanovnika i stupnjem siromaštva, kapacitet da se financira vlastitim sredstvima, pogotovo iz međunarodnih rezervi kojima raspolaže, te procjenu sposobnosti otplate utvrđenu na temelju analize održivosti duga, pomoć bi se djelomično trebala dodijeliti u obliku bespovratnih sredstava.

               (15)

               Komisija bi trebala osigurati da je makrofinancijska pomoć Unije pravno i stvarno u skladu s ključnim načelima, ciljevima i mjerama poduzetima u okviru različitih područja vanjskog djelovanja i ostalih relevantnih politika Unije.

               (16)

               Makrofinancijskom pomoći Unije trebalo bi podupirati vanjsku politiku Unije prema Kirgiskoj Republici. Službe Komisije i Europska služba za vanjsko djelovanje (ESVD) trebale bi blisko surađivati tijekom aktivnosti makrofinancijske pomoći kako bi osigurale usklađenost i dosljednost vanjske politike Unije.

               (17)

               Makrofinancijskom pomoći Unije trebalo bi podupirati posvećenost Kirgiske Republike vrijednostima koje dijeli s Unijom, uključujući demokraciju, vladavinu prava, dobro upravljanje, poštovanje ljudskih prava, održivi razvoj i smanjenje siromaštva kao i njezinu predanost načelima otvorene, uređene i poštene trgovine.

               (18)

               Kao preduvjet za odobravanje makrofinancijske pomoći Unije Kirgiska Republika mora poštovati učinkovite demokratske mehanizme, uključujući višestranački parlamentarni sustav i vladavinu prava, te zajamčiti poštovanje ljudskih prava. Uz to, posebnim ciljevima makrofinancijske pomoći Unije trebalo bi jačati djelotvornost, transparentnost i odgovornost unutar sustava upravljanja javnim financijama u Kirgiskoj Republici. Komisija bi trebala redovito pratiti kako ispunjenje preduvjeta tako i postizanje tih ciljeva.

               (19)

               Kako bi se osiguralo da su financijski interesi Unije, povezani s makrofinancijskom pomoći Unije, učinkovito zaštićeni, Kirgiska Republika trebala bi poduzeti odgovarajuće mjere vezane uz sprečavanje i borbu protiv prijevare, korupcije i drugih nepravilnosti u vezi s pomoći. Osim toga, trebalo bi osigurati da Komisija provodi provjere i da Revizorski sud provodi revizije.

               (20)

               Dodjelom makrofinancijske pomoći Unije ne dovode se u pitanje ovlasti Europskog parlamenta i Vijeća.

               (21)

               Iznosi makrofinancijske pomoći pružene u obliku bespovratnih sredstava te iznosi potrebnih sredstava za makrofinancijsku pomoć u obliku zajmova trebali bi biti u skladu s raspodjelom proračuna predviđenom u višegodišnjem financijskom okviru.

               (22)

               Komisija bi trebala upravljati makrofinancijskom pomoći Unije. Kako bi se osiguralo da Europski parlament i Vijeće mogu pratiti provedbu ove Odluke, Komisija bi ih trebala redovito obavješćivati o razvoju događaja u odnosu na pomoć i dostavljati im relevantne dokumente.

               (23)

               Kako bi se osigurali jednaki uvjeti za provedbu ove Odluke, provedbene ovlasti trebalo bi dodijeliti Komisiji. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća (4).

               (24)

               Makrofinancijska pomoć Unije trebala bi podlijegati uvjetima gospodarske politike koji će biti utvrđeni u Memorandumu o razumijevanju. Kako bi se osigurali jednaki uvjeti provedbe te radi učinkovitosti, Komisija bi trebala biti ovlaštena pregovarati o tim uvjetima s kirgiskim vlastima uz nadzor Odbora predstavnika država članica u skladu s Uredbom (EU) br. 182/2011. Temeljem te Uredbe, savjetodavni bi se postupak trebao, kao opće pravilo, primjenjivati u svim slučajevima osim ako je drukčije navedeno u toj Uredbi. S obzirom na mogući važan učinak pomoći veće od 90 milijuna EUR, prikladno je koristiti postupak ispitivanja u slučaju iznosa iznad tog praga. S obzirom na iznos makrofinancijske pomoći Unije Kirgiskoj Republici, savjetodavni postupak trebao bi se primjenjivati pri donošenju Memoranduma o razumijevanju i na svako smanjenje, obustavu ili ukidanje pomoći.

               (25)

               Prema MMF-u, Kirgiska Republika spada u kategoriju „gospodarstava u nastajanju i razvoju”; prema Svjetskoj banci, Kirgiska Republika dio je skupine „gospodarstava s niskim prihodima” i „zemalja Međunarodnog udruženja za razvoj (IDA)”; prema UN-OHRLLS-u (5) Kirgiska Republika spada u kategoriju „neobalne zemlje u razvoju”; prema OECD-ovu Odboru za razvojnu pomoć, ta se zemlja nalazi na popisu „drugih zemalja s niskim prihodima”. Stoga bi se Kirgiska Republika trebala smatrati zemljom u razvoju u smislu članka 208. Ugovora, čime je opravdan izbor članka 209. Ugovora kao pravne osnove za ovu Odluku,

         DONIJELI SU OVU ODLUKU:
   Članak 1.
   1.   Unija stavlja Kirgiskoj Republici na raspolaganje makrofinancijsku pomoć („makrofinancijska pomoć Unije”) u iznosu od najviše 30 milijuna EUR kako bi poduprla gospodarsku stabilizaciju Kirgiske Republike i pokrila njezine potrebe bilance plaćanja, kako je utvrđeno u postojećem programu MMF-a. Od tog se najvišeg iznosa do 15 milijuna EUR dodjeljuje u obliku zajmova, a najviše 15 milijuna EUR u obliku bespovratnih sredstava. Dodjela makrofinancijske pomoći Unije podliježe odobrenju proračuna Unije za relevantnu godinu od strane Europskog parlamenta i Vijeća.
   2.   S ciljem financiranja zajmovne komponente makrofinancijske pomoći Unije, Komisija je ovlaštena u ime Unije pozajmiti potrebna sredstva na tržištima kapitala ili od financijskih institucija te ih potom u obliku zajma dodijeliti Kirgiskoj Republici. Rok dospijeća zajmova iznosi najviše 15 godina.
   3.   Dodjelom makrofinancijske pomoći Unije upravlja Komisija u skladu sa sporazumima ili dogovorima postignutima između MMF-a i Kirgiske Republike te s glavnim načelima i ciljevima gospodarskih reformi navedenih u SPS-u i strategiji Unije za središnju Aziju (2007.-2013.). Komisija redovito obavješćuje Europski parlament i Vijeće o napretku vezanom uz makrofinancijsku pomoć Unije, uključujući isplate te pomoći, te pravovremeno podnosi tim institucijama relevantne dokumente.
   4.   Makrofinancijska pomoć Unije stavlja se na raspolaganje za razdoblje od dvije godine počevši od prvog dana nakon stupanja na snagu Memoranduma o razumijevanju iz članka 3. stavka 1.
   5.   Ako se potrebe Kirgiske Republike za financiranjem tijekom razdoblja isplate makrofinancijske pomoći Unije znatno smanje u usporedbi s prvotnim predviđanjima, Komisija, postupajući u skladu sa savjetodavnim postupkom iz članka 7. stavka 2., smanjuje iznos pomoći ili tu pomoć obustavlja ili ukida.
   Članak 2.
   Kao preduvjet za odobravanje makrofinancijske pomoći Unije Kirgiska Republika mora poštovati učinkovite demokratske mehanizme, uključujući višestranački parlamentarni sustav i vladavinu prava, te zajamčiti poštovanje ljudskih prava. Komisija prati ispunjavanje tog preduvjeta tijekom trajanja makrofinancijske pomoći Unije. Ovaj se članak primjenjuje u skladu s Odlukom Vijeća 2010/427/EU (6).
   Članak 3.
   1.   Komisija se, u skladu sa savjetodavnim postupkom iz članka 7. stavka 2., dogovara s kirgiskim vlastima o jasno određenoj gospodarskoj politici i financijskim uvjetima, usmjeravajući se na strukturne reforme i zdrave javne financije na kojima se temelji makrofinancijska pomoć Unije, a ti će uvjeti biti utvrđeni u Memorandumu o razumijevanju („Memorandum o razumijevanju”) u kojem će biti naveden rok za ispunjenje tih uvjeta. Gospodarska politika i financijski uvjeti određeni u Memorandumu o razumijevanju u skladu su sa sporazumima ili dogovorima iz članka 1. stavka 3., uključujući makroekonomsku prilagodbu i programe strukturne reforme koje je Kirgiska Republika provela, uz potporu MMF-a.
   2.   Tim će se uvjetima posebno ciljati na jačanje učinkovitosti, transparentnosti i odgovornosti u odnosu na makrofinancijsku pomoć Unije, uključujući i sustave upravljanja javnim financijama u Kirgiskoj Republici. Pri određivanju mjera politike također se uzima u obzir napredak na području uzajamnog otvaranja tržišta, razvoj uređene i poštene trgovine kao i drugi prioriteti u kontekstu vanjske politike Unije. Komisija redovito prati napredak u postizanju tih ciljeva.
   3.   Pojedinosti o financijskim uvjetima makrofinancijske pomoći Unije utvrđuju se Ugovorom o bespovratnim sredstvima i Ugovorom o zajmu koje će sklopiti Komisija i kirgiske vlasti.
   4.   Tijekom provođenja makrofinancijske pomoći Unije Komisija prati pouzdanost kirgiskih financijskih aranžmana, administrativnih postupaka te mehanizama unutarnje i vanjske kontrole koji su od važnosti za tu pomoć, kao i pridržavanje dogovorenih rokova od strane Kirgiske Republike.
   5.   Komisija redovito provjerava jesu li uvjeti iz članka 4. stavka 3. i dalje ispunjeni i jesu li ekonomske politike Kirgiske Republike u skladu s ciljevima makrofinancijske pomoći Unije. Pritom Komisija blisko surađuje s MMF-om i Svjetskom bankom i, prema potrebi, s Europskim parlamentom i Vijećem.
   Članak 4.
   1.   Podložno uvjetima iz stavka 3., Komisija stavlja na raspolaganje makrofinancijsku pomoć Unije u dvije rate, pri čemu se svaka sastoji od elementa zajma i elementa bespovratnih sredstava. Iznos svake rate utvrđuje se u Memorandumu o razumijevanju.
   2.   Za iznose makrofinancijske pomoći Unije u obliku zajmova formiraju se, prema potrebi, rezervacije, u skladu s Uredbom Vijeća (EZ, Euratom) br. 480/2009 (7).
   3.   Komisija odlučuje o isplati rata pod uvjetom da su ispunjeni svi sljedeći uvjeti:

               (a)

               preduvjet određen u članku 2.;

               (b)

               stalni zadovoljavajući rezultati provedbe programa politike koji sadrži snažne mjere prilagodbe i mjere strukturne reforme potpomognute nepreventivnim kreditom MMF-a; i

               (c)

               provedba, u određenom roku, uvjeta gospodarske politike dogovorenih u Memorandumu o razumijevanju.

         Druga rata isplaćuje se najranije tri mjeseca nakon isplate prve rate.
   4.   Ako uvjeti iz stavka 3. nisu ispunjeni, Komisija privremeno obustavlja ili ukida isplatu makrofinancijske pomoći Unije. U takvim slučajevima, ona obavješćuje Europski parlament i Vijeće o razlozima za tu obustavu ili ukidanje.
   5.   Makrofinancijska pomoć Unije isplaćuje se Narodnoj banci Kirgiske Republike. Podložno odredbama koje će se dogovoriti u Memorandumu o razumijevanju, uključujući i potvrdu preostalih potreba za proračunskim financiranjem, sredstva Unije mogu se prenijeti Riznici Kirgiske Republike kao krajnjem korisniku.
   Članak 5.
   1.   Poslovi zaduživanja i kreditiranja vezani uz zajmovnu komponentu makrofinancijske pomoći Unije izvršavaju se u eurima koristeći isti datum valute i ne smiju prouzročiti promjenu ročnosti za Uniju te je ne smiju izložiti valutnim ili kamatnim rizicima ili bilo kakvom drugom komercijalnom riziku.
   2.   Ako okolnosti to omogućuju i na zahtjev Kirgiske Republike, Komisija može poduzeti potrebne korake kako bi osigurala da se u uvjete kreditiranja uključi odredba o prijevremenoj otplati i da se ista podudara s odgovarajućom odredbom iz uvjeta za poslove zaduživanja.
   3.   Ako okolnosti dopuštaju poboljšanje kamatnih stopa na zajam i na zahtjev Kirgiske Republike, Komisija može odlučiti refinancirati cijeli zajam ili jedan dio prvotnog zaduženja ili može restrukturirati odgovarajuće financijske uvjete. Operacije refinanciranja ili restrukturiranja provode se u skladu sa stavcima 1. i 4. i ne utječu na produženje dospijeća zaduživanja ili povećanje iznosa nepodmirenog kapitala na dan refinanciranja ili restrukturiranja.
   4.   Sve nastale troškove Unije, a koji se odnose na poslove zaduživanja i kreditiranja u skladu s ovom Odlukom, snosi Kirgiska Republika.
   5.   Komisija obavješćuje Europski parlament i Vijeće o razvoju događaja u vezi s poslovima iz stavaka 2. i 3.
   Članak 6.
   1.   Makrofinancijska pomoć Unije provodi se u skladu s Uredbom (EU, Euratom) br. 966/2012 Europskog parlamenta i Vijeća (8) i Delegiranom uredbom Komisije (EU) br. 1268/2012 (9).
   2.   Provedbom makrofinancijske pomoći Unije upravlja se izravno.
   3.   Memorandum o razumijevanju, Ugovor o zajmu i Ugovor o bespovratnim sredstvima, koji se sklapaju s kirgiskim vlastima, sadrže sljedeće odredbe:

               (a)

               osiguravanje da Kirgiska Republika redovito provjerava jesu li financijska sredstva odobrena iz proračuna Unije ispravno iskorištena, poduzimanje odgovarajućih mjera radi sprečavanja nepravilnosti i prijevara te, prema potrebi, poduzimanje pravne radnje s ciljem povrata svih zloupotrijebljenih sredstava isplaćenih na temelju ove Odluke;

               (b)

               osiguravanje zaštite financijskih interesa Unije, pogotovo predviđanje posebnih mjera u vezi sa sprečavanjem i suzbijanjem prijevare, korupcije i drugih nepravilnosti koje utječu na makrofinancijsku pomoć Unije, u skladu s Uredbom Vijeća (EZ, Euratom) br. 2988/95 (10), Uredbom Vijeća (Euratom, EZ) br. 2185/96 (11) te Uredbom (EU, Euratom) br. 883/2013 Europskog parlamenta i Vijeća (12);

               (c)

               izričita dodjela ovlasti Komisiji, uključujući Europski ured za borbu protiv prijevara, ili njihovim predstavnicima u svrhu provedbe provjera, uključujući provjere i inspekcije na terenu;

               (d)

               izričita dodjela ovlasti Komisiji i Revizorskom sudu u svrhu vršenja revizija tijekom i nakon razdoblja dostupnosti makrofinancijske pomoći Unije, uključujući revizije dokumentacije te revizije na terenu, poput operativnih procjena;

               (e)

               osiguravanje da Unija ostvaruje pravo na otplatu bespovratnih sredstava i/ili prijevremenu otplatu zajma ako je utvrđeno da, u vezi s upravljanjem makrofinancijskom pomoći Unije, Kirgiska Republika sudjeluje u prijevari ili korupciji ili u nekoj drugoj nezakonitoj radnji koja ugrožava financijske interese Unije.

         4.   Tijekom provedbe makrofinancijske pomoći Unije Komisija prati, putem operativnih procjena, kvalitetu financijskih propisa Kirgiske Republike, administrativnih postupaka te mehanizama unutarnje i vanjske kontrole koji su relevantni za takvu pomoć.
   Članak 7.
   1.   Komisiji u radu pomaže odbor. Taj se odbor smatra odborom u smislu Uredbe (EU) br. 182/2011.
   2.   Pri pozivanju na ovaj stavak primjenjuje se članak 4. Uredbe (EU) br. 182/2011.
   Članak 8.
   1.   Svake godine do 30. lipnja Komisija Europskom parlamentu i Vijeću dostavlja izvješće o provedbi ove Odluke u prethodnoj godini, zajedno s ocjenom te provedbe. U izvješću se:

               (a)

               ocjenjuje napredak u provedbi makrofinancijske pomoći Unije;

               (b)

               procjenjuje gospodarsko stanje i mogućnosti Kirgiske Republike, kao i napredak u provedbi mjera politike iz članka 3. stavka 1.;

               (c)

               navodi poveznica između uvjeta gospodarske politike utvrđenih u Memorandumu o razumijevanju, trenutačne gospodarske i fiskalne uspješnosti Kirgiske Republike te odluka Komisije o isplati rata makrofinancijske pomoći Unije.

         2.   Najkasnije dvije godine nakon isteka razdoblja dostupnosti iz članka 1. stavka 4. Komisija dostavlja Europskom parlamentu i Vijeću izvješće o ex post ocjeni u kojem se procjenjuju rezultati i djelotvornost isplaćene makrofinancijske pomoći Unije te mjera u kojoj je ta pomoć doprinijela ciljevima pomoći.
   Članak 9.
   Ova Odluka stupa na snagu trećeg dana od dana objave u Službenom listu Europske unije.

      Sastavljeno u Strasbourgu 22. listopada 2013.

            Za Europski parlament

            Predsjednik

         M. SCHULZ

            Za Vijeće

            Predsjednik

         V. LEŠKEVIČIUS

      (1)  Stajalište Europskog parlamenta od 11. prosinca 2012. i stajalište Vijeća u prvom čitanju od 23. rujna 2013. (još nije objavljeno u Službenom listu). Stajalište Europskog parlamenta od 22. listopada 2013. (još nije objavljeno u Službenom listu).

      (2)  SL L 196, 28.7.1999., str. 48.

      (3)  Odluka br. 778/2013/EU Europskog parlamenta i Vijeća od 12. kolovoza 2013. o pružanju dodatne makrofinancijske pomoći Gruziji (SL L 218, 14.8.2013., str. 15.).

      (4)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).

      (5)  Ured visokog predstavnika UN-a za najmanje razvijene zemlje, neobalne zemlje u razvoju i male otočne države u razvoju.

      (6)  Odluka Vijeća 2010/427/EU od 26. srpnja 2010. o uspostavi organizacije i funkcioniranju Europske službe za vanjsko djelovanje (SL L 201, 3.8.2010., str. 30.).

      (7)  Uredba Vijeća (EZ, Euratom) br. 480/2009 od 25. svibnja 2009. o osnivanju Jamstvenog fonda za vanjska djelovanja (SL L 145, 10.6.2009., str. 10.).

      (8)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      (9)  Delegirana uredba Komisije (EU) br. 1268/2012 od 29. listopada 2012. o pravilima primjene Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.).

      (10)  Uredba Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (SL L 312, 23.12.1995., str. 1.).

      (11)  Uredba Vijeća (Euratom, EZ) br. 2185/96 od 11. studenog 1996. o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (SL L 292, 15.11.1996., str. 2.).

      (12)  Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013., str. 1.).


title: 2014/564/EU: Odluka Europskog parlamenta od 3. travnja 2014. o zatvaranju računa Prevoditeljskog centra za tijela Europske unije za financijsku godinu 2012.

text:
               5.9.2014

               HR

               Službeni list Europske unije

               L 266/168

         ODLUKA EUROPSKOG PARLAMENTA
   od 3. travnja 2014.
   o zatvaranju računa Prevoditeljskog centra za tijela Europske unije za financijsku godinu 2012.
   (2014/564/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Prevoditeljskog centra za tijela Europske unije za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Prevoditeljskog centra za tijela Europske unije za financijsku godinu 2012., zajedno s odgovorima Centra (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 2965/94 od 28. studenoga 1994. o osnivanju Prevoditeljskog centra za tijela Europske unije (4), a posebno njezin članak 14.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0205/2014),

               1.

               odobrava zatvaranje računa Prevoditeljskog centra za tijela Europske unije za financijsku godinu 2012.;

               2.

               nalaže svojem predsjedniku da ovu Odluku proslijedi direktorici Prevoditeljskog centra za tijela Europske unije, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 15.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 314, 7.12.1994., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2003/165/EZ: Odluka Vijeća od 18. veljače 2003. o osnivanju Odbora za financijske usluge

text:
               01/Sv. 9

               HR

               Službeni list Europske unije

               16

         32003D0165

               L 067/17

               SLUŽBENI LIST EUROPSKE UNIJE

         ODLUKA VIJEĆA
   od 18. veljače 2003.
   o osnivanju Odbora za financijske usluge
   (2003/165/EZ)
   VIJEĆE EUROPSKE UNIJE,

               1.

               PODSJEĆA da je Vijeće u zaključcima od 3. prosinca 2002. izrazilo svoju spremnost za donošenje odluke o osnivanju novog odbora radi savjetovanja i nadziranja djelovanja Vijeća i Komisije u pogledu različitih pitanja koja se odnose na područje financijskog tržišta;

               2.

               u skladu s tim OSNIVA Odbor za financijske usluge (dalje u tekstu: „Odbor”) koji ima sljedeće dužnosti:

                           —

                           omogućiti međusektorska strateška razmatranja, odvojena od zakonodavnog postupka,

                           —

                           pomagati u određivanju srednjoročne i dugoročne strategije za pitanja u području financijskih usluga,

                           —

                           razmatrati osjetljiva kratkoročna pitanja,

                           —

                           procjenjivati napredak i provedbu,

                           —

                           osigurati političke savjete i nadzor unutarnjih pitanja (npr. jedinstvenog tržišta, uključujući i provedbu Plana djelovanja za financijske usluge) i vanjskih pitanja (npr. WTO);

               3.

               SPORAZUMIJEVA se o sljedećem u pogledu sastava, predsjedanja i djelovanja Odbora:

                           —

                           Komisija i svaki član Vijeća imenuju jednog predstavnika na visokoj razini i jednog zamjenika predstavnika u Odbor; predstavnik Europske središnje banke i predsjednici relevantnih odbora regulatora Zajednice imat će status promatrača,

                           —

                           Odbor ima jednog predsjednika i jednog potpredsjednika koje imenuje među predstavnicima država članica; predsjednik i potpredsjednik imenuju se na dvije godine; prvog predsjednika imenuje Gospodarski i financijski odbor,

                           —

                           ona država članica čiji je predstavnik imenovan za predsjednika ima u Odboru jednog dodatnog predstavnika tijekom predsjednikova mandata,

                           —

                           predsjednik i potpredsjednik zajedno s predstavnikom Komisije, predstavnikom države članice koja predsjedava Vijećem u mandatnom razdoblju, predstavnikom Glavnoga tajništva Vijeća i predstavnikom Tajništva Gospodarskog i financijskog odbora blisko surađuju kako bi olakšali rad Odbora,

                           —

                           Odbor obavješćuje Gospodarski i financijski odbor u svrhu pripremanja savjeta za Vijeće (Ecofin), uzimajući u obzir utvrđenu ulogu Corepera,

                           —

                           predsjednik Odbora na raspolaganju je za redovitu razmjenu mišljenja o strateškim kretanjima vezanim uz financijska tržišta s Odborom za ekonomsku i monetarnu politiku Europskog parlamenta,

                           —

                           Odbor donosi svoj poslovnik u skladu s poslovnikom Vijeća,

                           —

                           Glavno tajništvo Vijeća osigurava usluge tajništva;

               4.

               PRIMJEĆUJE da aktivnosti Odbora neće dovoditi u pitanje pravo inicijative Komisije;

               5.

               ODLUČUJE preispitati ovu Odluku u drugoj polovici 2004.

      Sastavljeno u Bruxellesu 18. veljače 2003.

            Za Vijeće

            Predsjednik

         N. CHRISTODOULAKIS


title: 2014/515/EU: Odluka Vijeća od 30. srpnja 2014. o imenovanju četiriju irskih članova i četiriju irskih zamjenika članova Odbora regija

text:
               5.8.2014

               HR

               Službeni list Europske unije

               L 232/22

         ODLUKA VIJEĆA
   od 30. srpnja 2014.
   o imenovanju četiriju irskih članova i četiriju irskih zamjenika članova Odbora regija

      (2014/515/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog irske vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015. Dana 20. rujna 2011. Odlukom Vijeća 2011/649/EU (3) g. Des HURLEY imenovan je članom, a gđa Catherine YORE imenovana je zamjenicom člana do 25. siječnja 2015.

               (2)

               Mjesta četiriju članova Odbora regija postala su slobodna su istekom mandata g. Gerryja BREENA, gđe Constance HANNIFFY, g. Desa HURLEYJA i g. Briana MEANEYJA.

               (3)

               Dva mjesta zamjenika članova postala su slobodna istekom mandata g. Barneyja STEELEA i gđe Catherine YORE.

               (4)

               Dva mjesta zamjenika članova postat će slobodna imenovanjem gđe Marije BYRNE i gđe Mary FREEHILL članicama Odbora regija.

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata, koji istječe 25. siječnja 2015.:

               (a)

               za članove:

                           —

                           gđa Maria BYRNE, Councillor, Limerick City and County Council

                           —

                           g. Eamon DOOLEY, Councillor, Offaly County Council

                           —

                           gđa Mary FREEHILL, Councillor, Dublin City Council

                           —

                           g. Neale RICHMOND, Councillor, Dun Laoghaire Rathdown County Council.

                     i

               (b)

               za zamjenike članova:

                           —

                           gđa Deirdre FORDE, Councillor, Cork County Council

                           —

                           g. Clifford KELLY, Councillor, Cavan County Council

                           —

                           g. Michael MURPHY, Councillor, Tipperary County Council

                           —

                           g. William PATON, Councillor, Carlow County Council.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 30. srpnja 2014.

            Za Vijeće

            Predsjednik

         S. GOZI

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.

      (3)  SL L 261, 6.10.2011., str. 25.


title: Odluka Političkog i sigurnosnog odbora (ZVSP) 2015/2413 od 9. prosinca 2015. o produljenju mandata voditelja policijske misije Europske unije u Afganistanu (EUPOL AFGHANISTAN) (EUPOL Afghanistan/2/2015)

text:
               19.12.2015

               HR

               Službeni list Europske unije

               L 333/118

         ODLUKA POLITIČKOG I SIGURNOSNOG ODBORA (ZVSP) 2015/2413
   od 9. prosinca 2015.
   o produljenju mandata voditelja policijske misije Europske unije u Afganistanu (EUPOL AFGHANISTAN) (EUPOL Afghanistan/2/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2010/279/ZVSP od 18. svibnja 2010. o policijskoj misiji Europske unije u Afganistanu (EUPOL Afghanistan) (1), a posebno njezin članak 10. stavak 1.,
   budući da:

               (1)

               Na temelju članka 10. stavka 1. Odluke 2010/279/ZVSP, Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu obavljanja političkog nadzora i strateškog usmjeravanja misije EUPOL Afghanistan, uključujući posebno odluku o imenovanju voditelja misije.

               (2)

               Vijeće je 17. prosinca 2014. donijelo Odluku 2014/922/ZVSP (2) o produljenju trajanja misije EUPOL Afghanistan do 31. prosinca 2016.

               (3)

               PSO je 10. veljače 2015. donio Odluku (ZVSP) 2015/247 (3) o imenovanju gđe Pije STJERNVALL voditeljem misije EUPOL Afghanistan od 16. veljače 2015. do 31. prosinca 2015.

               (4)

               Visoki predstavnik Unije za vanjske poslove i sigurnosnu politiku predložio je produljenje mandata gđe Pije STJERNVALL kao voditelja misije EUPOL Afghanistan od 1. siječnja 2016. do 31. prosinca 2016.,

         DONIO JE OVU ODLUKU:
   Članak 1.
   Mandat gđe Pije STJERNVALL kao voditelja misije EUPOL Afghanistan produljuje se do 31. prosinca 2016.
   Članak 2.
   Ova Odluka stupa na snagu na dan donošenja.
   Primjenjuje se od 1. siječnja 2016.

      Sastavljeno u Bruxellesu 9. prosinca 2015.

            Za Politički i sigurnosni odbor

            Predsjednik

         W. STEVENS

      (1)  SL L 123, 19.5.2010., str. 4.

      (2)  Odluka Vijeća 2014/922/ZVSP od 17. prosinca 2014. o izmjeni i produljenju Odluke 2010/279/ZVSP o policijskoj misiji Europske unije u Afganistanu (EUPOL AFGHANISTAN) (SL L 363, 18.12.2014., str. 152.).

      (3)  Odluka Političkog i sigurnosnog odbora (ZVSP) 2015/247 od 10. veljače 2015. o imenovanju voditelja policijske misije Europske unije u Afganistanu (EUPOL AFGHANISTAN) (EUPOL AFGHANISTAN/1/2015) (SL L 41, 17.2.2015., str. 24.).


title: 78/923/EEZ: Odluka Vijeća od 19. lipnja 1978. o sklapanju Europske konvencije o zaštiti životinja na farmama

text:
               15/Sv. 26

               HR

               Službeni list Europske unije

               3

         31978D0923

               L 323/12

               SLUŽBENI LIST EUROPSKE UNIJE

         ODLUKA VIJEĆA
   od 19. lipnja 1978.
   o sklapanju Europske konvencije o zaštiti životinja na farmama
   (78/923/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 100.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Gospodarskog i socijalnog odbora (2),
   budući da je Europska konvencija o zaštiti životinja na farmama (dalje u tekstu „Konvencija”) sastavljena u okviru Vijeća Europe s ciljem da se zaštite životinje na farmama, posebno one u sustavima intenzivnog stočarstva;
   budući da su Direktivom Vijeća 70/373/EEZ od 20. srpnja 1970. o uvođenju metoda uzorkovanja i analize Zajednice za službenu kontrolu hrane za životinje (3), kako je zadnje izmijenjena Direktivom 76/372/EEZ (4), Direktivom Vijeća 70/524/EEZ od 23. studenoga 1970. o dodacima u hrani za životinje (5), kako je zadnje izmijenjena Direktivom 78/117/EEZ (6) i Direktivom Vijeća 74/63/EEZ od 17. prosinca 1973. o određivanju maksimalnih dopuštenih razina nepoželjnih tvari i proizvoda u hrani za životinje (7), kako je zadnje izmijenjena Direktivom 76/934/EEZ (8), uvedena zajednička pravila na koja može utjecati Konvencija, a posebno provedba nekih njezinih odredaba;
   budući da se druge odredbe Konvencije odnose na područja za koja Zajednica još nije uvela zajednička pravila;
   budući da zaštita životinja sama po sebi nije jedan od ciljeva Zajednice; budući da, međutim, postoje razlike između postojećih nacionalnih zakonodavstava o zaštiti životinja na farmama, koje mogu dovesti do nejednakih uvjeta tržišnog natjecanja i koje zbog toga mogu neizravno djelovati na pravilno funkcioniranje zajedničkog tržišta;
   budući da se, osim toga, Konvencija bavi pitanjima koja su obuhvaćena zajedničkom poljoprivrednom politikom;
   budući da se iz tog razloga čini kako je sudjelovanje Zajednice u Konvenciji potrebno za postizanje ciljeva Zajednice;
   budući da se uzgoj stoke na Grenlandu odvija u uvjetima koji se temeljno razlikuju od onih koji prevladavaju u ostalim regijama Zajednice zbog općih okolnosti, a posebno zbog klime, slabe naseljenosti i izuzetne veličine otoka; budući da se zbog toga Konvencija ne bi trebala primjenjivati na Grenland,
   ODLUČILO JE:
   Članak 1.
   Europska konvencija o zaštiti životinja na farmama odobrava se u ime Europske ekonomske zajednice.
   Tekst Konvencije priložen je ovoj Odluci.
   Članak 2.
   Predsjednik Vijeća polaže ispravu o odobrenju u skladu s člankom 14. Konvencije (9).
   Predsjednik Vijeća prilikom polaganja isprave o odobrenju, u skladu s člankom 16. Konvencije, izjavljuje da se Konvencija neće primjenjivati na Grenland.

      Sastavljeno u Luxembourgu 19. lipnja 1978.

            Za Vijeće

            Predsjednik

         P. DALSAGER

      (1)  SL C 83, 4.4.1977., str. 43.

      (2)  SL C 204, 30.8.1976., str. 26.

      (3)  SL L 170, 3.8.1970., str. 2.

      (4)  SL L 102, 15.4.1976., str. 8.

      (5)  SL L 270, 14.12.1970., str. 1.

      (6)  SL L 40, 10.2.1978., str. 19.

      (7)  SL L 38, 11.2.1974., str. 31.

      (8)  SL L 364, 31.12.1976., str. 20.

      (9)  Datum stupanja Konvencije na snagu objavit će Glavno tajništvo Vijeća u Službenom listu Europskih zajednica.


title: 2014/492/EU: Odluka Vijeća od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

text:
                  30.8.2014

                  HR

                  Službeni list Europske unije

                  L 260/1

         ODLUKA VIJEĆA
         od 16. lipnja 2014.
         o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

            (2014/492/EU)

         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 37. i članak 31. stavak 1., u vezi s člankom 218. stavkom 5. i člankom 218. stavkom 8. drugim podstavkom Ugovora o funkcioniranju Europske unije,
         uzimajući u obzir Ugovor o funkcioniranju Europske unije, a posebno njegov članak 217., u vezi s člankom 218. stavkom 5. i člankom 218. stavkom 8. drugim podstavkom, kao i člankom 218. stavkom 7.,
         uzimajući u obzir prijedlog Europske komisije,
         budući da:

                     (1)

                     Vijeće je 15. lipnja 2009. ovlastilo Komisiju da započne pregovore s Republikom Moldovom za sklapanje novog sporazuma Unije i Republike Moldove kojim se zamjenjuje Sporazum o partnerstvu i suradnji (1).

                     (2)

                     Uzimajući u obzir bliski povijesni odnos i sve bliže veze između stranaka, kao i njihovu želju za jačanjem i proširenjem odnosa na ambiciozan i inovativan način, pregovori o Sporazumu o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”) uspješno su zaključeni parafiranjem Sporazuma 29. studenoga 2013.

                     (3)

                     Sporazum bi trebalo potpisati u ime Unije i djelomično ga privremeno primjenjivati prije njegova stupanja na snagu, u skladu s člankom 464. Sporazuma, do dovršetka postupaka potrebnih za njegovo sklapanje.

                     (4)

                     Privremena primjena dijelova Sporazuma ne prejudicira raspodjelu nadležnosti između Unije i njezinih država članica u skladu s Ugovorima.

                     (5)

                     U skladu s člankom 218. stavkom 7. Ugovora o funkcioniranju Europske unije, primjereno je da Vijeće ovlasti Komisiju da odobri izmjene Sporazuma koje treba usvojiti Odbor za pridruživanje u svojem sastavu za trgovinu, kako je navedeno u članku 438. stavku 4. Sporazuma, prema prijedlogu Pododbora za oznake zemljopisnog podrijetla u skladu s člankom 306. Sporazuma.

                     (6)

                     Primjereno je odrediti odgovarajuće postupke za zaštitu oznaka zemljopisnog podrijetla koje su zaštićene na temelju Sporazuma.

                     (7)

                     Sporazum ne bi trebalo tumačiti kao da se njime dodjeljuju prava ili nameću obveze na koje se može izravno pozvati pred sudovima Unije ili država članica,

               DONIJELO JE OVU ODLUKU:

            Članak 1.

               1.   Odobrava se potpisivanje, u ime Unije, Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, podložno sklapanju navedenog Sporazuma.

               2.   Tekst Sporazuma priložen je ovoj Odluci.

            Članak 2.
            Predsjednik Vijeća ovlašćuje se odrediti osobu ovlaštenu (osobe ovlaštene) za potpisivanje Sporazuma u ime Unije.

            Članak 3.

               1.   Do njegova stupanja na snagu, u skladu s člankom 464. Sporazuma i podložno u njemu predviđenim obavijestima, sljedeći dijelovi Sporazuma primjenjuju se privremeno između Unije i Republike Moldove, ali samo u mjeri u kojoj oni obuhvaćaju pitanja koja su u nadležnosti Unije, uključujući pitanja u nadležnosti Unije za utvrđivanje i provedbu zajedničke vanjske i sigurnosne politike:

                           (a)

                           glava I.;

                           (b)

                           glava II.: članci 3., 4., 7. i 8.;

                           (c)

                           glava III.: članci 12. i 15.;

                           (d)

                           glava IV.: poglavljâ 5., 9. i 12. (uz izuzetak članka 68. točke (h)), poglavlje 13. (uz izuzetak članka 71., u mjeri koja se odnosi na pomorsko upravljanje i uz izuzetak članka 73. točaka (b), (e) i članka 74.), poglavlje 14. (uz izuzetak članka 77. točke (i), poglavlje 15. (uz izuzetak članka 81. točaka (a) i (e) i članka 82. stavka 2.), poglavlje 16. (uz izuzetak članka 87., članka 88. točke (c) i članka 89. točaka (a) i (b), u mjeri koja se točka (b) odnosi na zaštitu tla), poglavljâ 26. i 28., kao i članci 30., 37., 46., 57., 97., 102. i 116.;

                           (e)

                           glava V. (uz izuzetak članka 278., u mjeri koja se odnosi na kaznenopravnu zaštitu prava intelektualnog vlasništva, i uz izuzetak članaka 359. i 360., u mjeri u kojoj se primjenjuju na upravne postupke te na preispitivanje i žalbu na razini države članice;

                           (f)

                           glava VI.;

                           (g)

                           glava VII.(uz izuzetak članka 456. stavka 1., u mjeri u kojoj su odredbe te glave ograničene na svrhu osiguravanja privremene primjene Sporazuma kako je utvrđeno u ovom stavku);

                           (h)

                           prilozi od II. do XIII., prilozi od XV. do XXXV., kao i protokoli od I. to IV.

               2.   Datum od kojeg će se Sporazum privremeno primjenjivati objavit će Glavno tajništvo Vijeća u Službenom listu Europske unije.

            Članak 4.
            Za potrebe članka 306. Sporazuma, izmjene Sporazuma putem odluka Pododbora za oznake zemljopisnog podrijetla odobrava Komisija u ime Unije. Kada zainteresirane strane ne mogu postići dogovor nakon prigovora koji se odnose na oznaku zemljopisnog podrijetla, Komisija usvaja stajalište na osnovi postupka utvrđenog u članku 57. stavku 2. Uredbe (EU) br. 1151/2012 Europskog parlamenta i Vijeća (2).

            Članak 5.

               1.   Ime zaštićeno na temelju pododjeljka 3. „Oznake zemljopisnog podrijetla” glave V. poglavlja 9. Sporazuma može koristiti bilo koji gospodarski subjekt koji stavlja na tržište poljoprivredne proizvode, prehrambene proizvode, vina, aromatizirana vina ili jaka alkoholna pića koji su u skladu s odgovarajućom specifikacijom.

               2.   U skladu s člankom 301. Sporazuma, države članice i institucije Unije provode zaštitu predviđenu u člancima od 297. do 300. Sporazuma, uključujući na zahtjev zainteresirane strane.

            Članak 6.
            Ovaj se Sporazum ne tumači kao da se njime dodjeljuju prava ili nameću obveze na koje se može izravno pozvati pred sudovima Unije ili država članica.

            Članak 7.
            Ova Odluka stupa na snagu sljedećeg dana od dana donošenja.

            Sastavljeno u Luxembourgu 16. lipnja 2014.

                  Za Vijeće

                  Predsjednik

               G. KARASMANIS

            (1)  Sporazum o partnerstvu i suradnji između Europskih zajednica i njihovih država članica i Republike Moldove (SL L 181, 24.6.1998., str. 3.).

            (2)  Uredba (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, 14.12.2012., str. 1.).


title: 2012/470/EU: Odluka Vijeća od 7. kolovoza 2012. o produženju razdoblja valjanosti Odluke 2012/96/EU i o odgodi primjene odgovarajućih mjera utvrđenih Odlukom 2002/148/EZ

text:
               11/Sv. 127

               HR

               Službeni list Europske unije

               182

         32012D0470

               L 213/13

               SLUŽBENI LIST EUROPSKE UNIJE

         ODLUKA VIJEĆA
   od 7. kolovoza 2012.
   o produženju razdoblja valjanosti Odluke 2012/96/EU i o odgodi primjene odgovarajućih mjera utvrđenih Odlukom 2002/148/EZ
   (2012/470/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Sporazum o partnerstvu između članica afričke, karipske i pacifičke skupine država, s jedne strane, i Europske zajednice i njezinih država članica, s druge strane, potpisan u Cotonou 23. lipnja 2000. (1), i zadnje revidiran u Ouagadougou, Burkina Faso, 23. lipnja 2010. (2), dalje u tekstu „Sporazum iz Cotonoua”, a posebno njegov članak 96.
   uzimajući u obzir Unutarnji sporazum između predstavnika vlada država članica, koji su se sastali unutar Vijeća, o mjerama i postupcima koje je potrebno poštovati s ciljem provedbe Sporazuma iz Cotonoua (3), a posebno njegov članak 3.,
   uzimajući u obzir prijedlog Europske komisije,
   budući da:

               (1)

               Odlukom 2002/148/EZ (4), završeno je savjetovanje s Republikom Zimbabve u okviru članka 96. stavka 2. točke (c) Sporazuma iz Cotonoua i poduzete su posebne mjere, kako je određeno Prilogom ovoj Odluci. Takve se mjere od tada prilagođavaju i njihovo razdoblje primjene se svake godine produžava.

               (2)

               Odlukom 2012/96/EU (5) odgovarajuće mjere su prilagođene i produženo je njihovo razdoblje primjene za šest mjeseci do 20. kolovoza 2012.

               (3)

               Unija prepoznaje uspostavu Vlade nacionalnog jedinstva u Zimbabveu kao priliku za ponovno uspostavljanje konstruktivnog odnosa između Unije i Zimbabvea i kao potporu primjeni reformskog programa u Zimbabveu.

               (4)

               Odlukom Vijeća 2012/97/ZVSP od 17. veljače 2012. kojom se izmjenjuje Odluka 2011/101/ZVSP o mjerama ograničavanja protiv Zimbabvea (6), Unija je donijela značajnu odluku o ublažavanju paralelnih sankcija ZVSP-a u odnosu na pojedince u pogledu poticanja daljnjeg napretka i time pokazala snažnu obvezu prema procesu Globalnog političkog sporazuma. U svibnju 2012. su u Bruxellesu održana savjetovanja na visokom nivou s ministarskim timom iz Zimbabvea zaduženim za ponovno uspostavljanje odnosa, kao važan korak naprijed u tom smjeru.

               (5)

               Unija nastavlja s poticanjem tekućih napora Vlade nacionalnog jedinstva u provedbi Globalnog političkog sporazuma i pozdravlja napredak u Zimbabveu s ciljem stabilizacije gospodarstva i obnavljanju socijalnih službi. Unija također nastavlja poticati napore olakšavanja koje vodi Republika Južna Afrika u ime Južnoafričke zajednice za razvoj.

               (6)

               Kako bi se pokazao nastavak ostvarenja ciljeva Unije u procesu Globalnog političkog sporazuma, potrebno je produžiti razdoblje valjanost Odluke 2012/96/EU, dok se, međutim, odgađa primjena odgovarajućih mjera kojima se ograničava suradnja u okviru članka 96. Sporazuma iz Cotonoua za razdoblje od 12 mjeseci.

               (7)

               Ako dođe do pogoršanja stanja u pogledu demokracije, ljudskih prava i vladavine prava u Zimbabveu, Unija može, u bilo koje vrijeme, ponovo nametnuti odgovarajuće mjere i/ili druge mjere,

         DONIJELO JE OVU ODLUKU:
   Članak 1.
   Razdoblje valjanosti Odluke 2012/96/EU i njezinih odgovarajućih mjera ovime se produžava do 20. kolovoza 2013. Međutim, primjena odgovarajućih mjera se ovime odgađa.
   Odgovarajuće mjere će se stalno provjeravati i ponovo primjenjivati ako dođe do ozbiljnog pogoršanja stanja u Zimbabveu. Takve će se mjere, u svakom slučaju, provjeravati šest mjeseci nakon stupanja na snagu ove Odluke.
   Pismo priloženo ovoj Odluci upućuje se predsjedniku Zimbabvea gospodinu Mugabeu, a kopija premijeru Tsvangiraiu i gospodinu Welshmanu Ncubeu.
   Članak 2.
   Ova Odluka stupa na snagu na dan njezinog donošenja.
   Članak 3.
   Ove se Odluka objavljuje u Službenom listu Europske unije.

      Sastavljeno u Bruxellesu 7. kolovoza 2012.

            Za Vijeće

            Predsjednik

         A. D. MAVROYIANNIS

      (1)  SL L 317, 15.12.2000., str. 3.

      (2)  SL L 287, 4.11.2010., str. 3.

      (3)  SL L 317, 15.12.2000., str. 376.

      (4)  Odluka Vijeća od 18. veljače 2002. o završetku savjetovanja sa Zimbabveom na temelju članka 96. Sporazuma o partnerstvu AKP-EZ-a (SL L 50, 21.2.2002., str. 64.).

      (5)  Odluka Vijeća od 17. veljače 2012. o prilagodbi i produženju razdoblja primjene odgovarajućih mjera najprije uspostavljenih Odlukom 2002/148/EZ o završetku savjetovanja sa Zimbabveom u okviru članka 96. Sporazuma o partnerstvu AKP-EZ-a (SL L 47, 18.2.2012., str. 47.).

      (6)  SL L 47, 18.2.2012., str. 50.
   PRILOG

      PISMO PREDSJEDNIKU ZIMBABVEA

   Pismom od 19. veljače 2002. Europska unija Vas je izvjestila o svojoj odluci o završetku savjetovanjâ koja su održane u okviru članka 96. Sporazuma iz Cotonoua i o poduzimanju odgovarajućih mjera u okviru članka 96. stavka 2. točke (c) ovog Sporazuma. U pismu od 23. veljače 2012. Europska unija Vas je izvjestila o svojoj odluci da dodatno produži razdoblje primjene ovih mjera do 20. kolovoza 2012.
   Europska unija je ohrabrena napretkom Vlade nacionalnog jedinstva u Zimbabveu u provedbi Globalnog političkog sporazuma. Europska unija ponovo ističe veliku važnost koju pridaje političkom dijalogu koji je predviđen člankom 8. Sporazuma iz Cotonoua i koji je, na zahtijev Vlade Zimbabvea, službeno pokrenut na ministarskom sastanku održanom u lipnju 2009. u Bruxellesu. Kako su se obje strane suglasile, glavni cilj dijaloga iz članka 8. jest normalizacija odnosa EU-Zimbabve zajedno s provedbom reforma predviđenih Globalnim političkim sporazumom otvarajući put mirnim i poštenim izborima.
   Europska unija pozdravlja konstruktivan dijalog koji je uspostavljen u procesu ponovnog angažiranja EU-a sa svim strankama u Vladi nacionalnog jedinstva, uključujući i sastanak u svibnju ove godine između Visoke predstavnice Ashton i članova Ministarskog odbora Zimbabvea za ponovno preuzimanje obveza. Europska unija pozdravlja nastavak preuzetih obveza SADC-a s ciljem potpore provedbi Globalnog političkog sporazuma, kako je izraženo na nedavnom izvanrednom sastanku u Luandi.
   Koraci koje je poduzela Vlada nacionalnog jedinstva s ciljem unaprjeđenja slobode i napretka stanovnika Zimbabvea opravdavaju trenutačnu odgodu primjene mjera koje su do sada bile primjenjivane u okviru članka 96. Sporazuma iz Cotonoua. To omogućuje Europskoj uniji izravan rad s Vladom nacionalnog jedinstva i razvoj novih programa pomoći na temelju sljedećeg Europskoga razvojnoga fonda u korist stanovnika Zimbabvea. U tom kontekstu, i u skladu s naporima Zimbabvea u pogledu ponovog preuzimanja obveza u odnosu na međunarodne financijske institucije i potpisivanja privremenog Sporazuma o ekonomskom partnerstvu, Europska investicijska banka također predviđa ponovno pokretanje razvojnih aktivnosti u privatnom sektoru u Zimbabveu.
   Europska unija pozdravlja nedavni posjet Zimbabveu Visokog povjerenika za ljudska prava UN-a na poziv Vlade nacionalnog jedinstva. Europska unija pridaje najveću važnost odredbama članka 9. Sporazuma iz Cotonoua, budući da poštovanje ljudskih prava, demokratskih institucija i vladavine prava predstavlja temelj odnosa izmađu EU-a i Zimbabvea, te stoga nastavlja s pažljivim praćenjem stanja u Zimbabveu. Unija prepoznaje napredak koji je postignut u stanju ljudskih prava, iako i dalje postoje područja velike zabrinutosti.
   Kako je istaknuto u veljači ove godine i u skladu s pristupom postupnog poboljšanja, Europska unija nastavlja s prilagodbom svoje politike u skladu s prepoznatim napretkom stranaka Zimbabvea u odnosu na plan SADC-a.
   Europska unija ponovo ističe svoje partnerstvo sa stanovnicima Zimbabvea. Sadašnja odluka Europske unije o odgodi primjene odgovarajućih mjera i ponovnom angažiranju u daljnjem dijalogu i suradnji s Vladom nacionalnog jedinstva usmjerena je na davanje dodatnog poticaja jačanju odnosa između EU-a i Zimbabvea, s ciljem normalizacije bilateralnih odnosa. Europska unija poziva sve stranke da iskoriste trenutak i završe provedbu Globalnog političkog sporazuma.
   S poštovanjem,

            Za Vijeće

         C. ASHTON

            Za Komisiju

         A. PIEBALGS


title: 2008/401/EZ, Euratom: Odluka Komisije od 30. travnja 2008. o izmjeni Poslovnika u pogledu detaljnih pravila za primjenu Uredbe (EZ) br. 1367/2006 Europskog parlamenta i Vijeća o primjeni odredaba Arhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Zajednice

text:
               15/Sv. 22

               HR

               Službeni list Europske unije

               182

         32008D0401

               L 140/22

               SLUŽBENI LIST EUROPSKE UNIJE

         ODLUKA KOMISIJE
   od 30. travnja 2008.
   o izmjeni Poslovnika u pogledu detaljnih pravila za primjenu Uredbe (EZ) br. 1367/2006 Europskog parlamenta i Vijeća o primjeni odredaba Arhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Zajednice
   (2008/401/EZ, Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 218. stavak 2.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 131.,
   uzimajući u obzir Ugovor o Europskoj uniji, a posebno njegov članak 28. stavak 1. i članak 41. stavak 1.,
   budući da:

               (1)

               Uredbom (EZ) br. 1367/2006 Europskog parlamenta i Vijeća (1) predviđa se primjena Arhuške konvencije na institucije i tijela Zajednice, u vezi s pristupom informacijama o okolišu, sudjelovanju javnosti u planovima i programima koji se odnose na okoliš i internom preispitivanju, te pristupom pravosuđu.

               (2)

               U skladu s člankom 13. Uredbe (EZ) br. 1367/2006, prema potrebi, institucije i tijela Zajednice svoje poslovnike prilagođavaju odredbama navedene Uredbe.

               (3)

               Sukladno članku 7. Uredbe (EZ) br. 1367/2006, institucije i tijela Zajednice, koja zaprime zahtjev za pristup informacijama o okolišu koje ne posjeduju, obvezna su, najkasnije unutar 15 radnih dana, obavijestiti podnositelja zahtjeva o instituciji, tijelu ili javnoj instituciji za koju vjeruju da može zaprimiti zahtjev ili ga proslijediti instituciji, tijelu ili javnoj instituciji koja posjeduje zatraženu informaciju. Takva odredba nije sadržana u Uredbi (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (2) niti u detaljnim pravilima primjene ove Uredbe na Komisiju, propisanima u njezinom Poslovniku (3), kako je izmijenjen Odlukom Komisije 2001/937/EZ, ECSC, Euratom (4). Sukladno tomu, Poslovniku je potrebno dodati posebnu odredbu u vezi sa zahtjevom za pristup informacijama o okolišu, a koje nisu u posjedu Komisije.

               (4)

               U vezi sa sudjelovanjem javnosti, člankom 9. Uredbe (EZ) br. 1367/2006 propisana je obveza institucija i tijela Zajednice da osiguraju, prikladnim odredbama, pravovremenu i učinkovitu mogućnost javnosti da sudjeluje u pripremi, izmjeni ili pregledu planova i programa koji se odnose na okoliš, kada su sve mogućnosti još uvijek otvorene. Načini takvog sudjelovanja javnosti detaljno su propisani u stavcima 3., 4. i 5. tog članka. Što se tiče Komisije, općenite su odredbe utvrđene u njezinom priopćenju „Opća načela i minimalni standardi za savjetovanje zainteresiranih stranaka” (5). Navedene odredbe trebaju primjenjivati sve službe Komisije, tijekom pripreme, izmjene ili pregleda planova i programa koji se odnose na okoliš.

               (5)

               Glavom IV. Uredbe (EZ) br. 1367/2006 propisane su odredbe o internom preispitivanju upravnih akata i propusta, čija provedba zahtijeva od Komisije da usvoji detaljna pravila.

               (6)

               Kako bi članak 1. stavak 2. Uredbe (EZ) br. 1367/2006 dobio pravni učinak, putem praktičnog vodiča je potrebno informirati javnost o njihovim pravima stečenima na temelju te Uredbe.

               (7)

               Poslovnik treba izmijeniti na odgovarajući način.

               (8)

               Sukladno članku 13. Uredbe (EZ) br. 1367/2006, ovu Odluku trebalo bi primjenjivati od 28. lipnja 2007.,

         ODLUČILA JE:
   Članak 1.
   Tekst Priloga ovoj Odluci dodaje se Poslovniku.
   Članak 2.
   Datum primjene
   Ova se Odluka primjenjuje od 28. lipnja 2007.

      Sastavljeno u Bruxellesu 30. travnja 2008.

            Za Komisiju

         Stavros DIMAS

            Član Komisije

      (1)  SL L 264, 25.9.2006., str. 13.

      (2)  SL L 145, 31.5.2001., str. 43.

      (3)  SL L 308, 8.12.2000., str. 26.

      (4)  SL L 345, 29.12.2001., str. 94.

      (5)  COM(2002) 704 završna verzija od 11.12.2002.
   PRILOG
   Detaljna pravila o primjeni Uredbe (EZ) br. 1367/2006 Europskog parlamenta i Vijeća o primjeni odredaba Arhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Zajednice
   Članak 1.
   Pristup informacijama o okolišu
   Rok od 15 radnih dana naveden u članku 7. Uredbe (EZ) br. 1367/2006 započinje na dan registracije ili na zahtjev nadležne službe Komisije.
   Članak 2.
   Sudjelovanje javnosti
   U smislu provedbe članka 9. stavka 1. Uredbe (EZ) br. 1367/2006, Komisija osigurava sudjelovanje javnosti u skladu s priopćenjem „Opća načela i minimalni standardi za savjetovanje zainteresiranih stranaka” (1).
   Članak 3.
   Zahtjev za internim preispitivanjem
   Zahtjevi za internim preispitivanjem upravnog akta ili upravnog propusta šalju se poštom, telefaksom ili elektroničkom poštom službi nadležnoj za primjenu odredbe na temelju koje je upravni akt usvojen, ili u vezi s kojom je učinjen upravni propust.
   Kontaktni podaci u tu svrhu javno se objavljuju svim prikladnim sredstvima.
   U slučaju kada je zahtjev poslan drugoj službi koja nije nadležna za njegovo preispitivanje, ta služba prosljeđuje zahtjev nadležnoj službi.
   U svakom slučaju, kada služba nadležna za preispitivanje nije Opća uprava „Okoliš”, ona obavješćuje potonje o tom zahtjevu.
   Članak 4.
   Odluke u vezi s prihvatom zahtjeva za internim preispitivanjem
   1.   Čim je zahtjev za internim preispitivanjem evidentiran, potvrda o njegovom primitku se šalje nevladinoj organizaciji koja je izradila zahtjev, ako je prikladno elektroničkim putem.
   2.   Dotična služba Komisije utvrđuje da li nevladina organizacija ima pravo podnijeti zahtjev za internim preispitivanjem u skladu s Odlukom Komisije 2008/50/EZ (2).
   3.   U skladu s člankom 14. Poslovnika, pravo na odlučivanje o prihvatljivosti zahtjeva za internim preispitivanjem dodjeljuje se Glavnom direktoru ili direktoru dotične službe.
   Odluke o prihvatljivosti zahtjeva obuhvaćaju, sukladno stavku 2. ovog članka, sve odluke o pravu autora zahtjeva iz nevladine organizacije, pravovremenom podnošenju zahtjeva sukladno drugom podstavku članka 10. stavka 1. Uredbe (EZ) br. 1367/2006, te o navođenju i potkrepljivanju razloga na temelju kojih je zahtjev izrađen, kako je propisano člankom 1. stavcima 2. i 3. Odluke 2008/50/EZ.
   4.   U slučaju kada Glavni direktor ili voditelj službe iz stavka 3. zaključi da je zahtjev za internim preispitivanjem u potpunosti ili djelomično neprihvatljiv, autor zahtjeva iz nevladine organizacije se o tome obavješćuje, u pisanom obliku ili prikladnim elektroničkim putem, uz navedene razloge neprihvaćanja.
   Članak 5.
   Odluke u vezi s tekstom zahtjeva za internim preispitivanjem
   1.   Svaku odluku kojom se utvrđuje da je upravnim aktom, čije je preispitivanje zatraženo, ili navodnim upravnim propustom, povrijeđeno zakonodavstvo o zaštiti okoliša, donosi Komisija.
   2.   U skladu s člankom 13. Poslovnika, član Komisije odgovoran za primjenu odredaba na temelju kojih je upravni akt usvojen ili u vezi s kojim je dotični upravni propust povezan, ovlašten je odlučiti da upravnim aktom, čije je preispitivanje zatraženo, ili navodnim upravnim propustom nije prekršeno zakonodavstvo o zaštiti okoliša.
   Daljnji prijenos prava, dodijeljenih na temelju prvog podstavka, je zabranjen.
   3.   Autor zahtjeva iz nevladine organizacije se obavješćuje o ishodu preispitivanja u pisanom obliku, te prema potrebi, elektroničkim putem, uz navedene razloge ishoda.
   Članak 6.
   Pravni lijekovi
   Svi odgovori kojima se nevladina organizacija obavješćuje da je zahtjev neprihvatljiv, u potpunosti ili djelomično, odnosno da upravnim aktom čije je preispitivanje zatraženo, ili navodnim upravnim propustom nije prekršeno zakonodavstvo o zaštiti okoliša, također informiraju nevladinu organizaciju o njoj dostupnim lijekovima, posebno o sudskim procesima pokrenutima protiv Komisije, ili mogućnosti podnošenja žalbe Europskom ombudsmanu, ili oboje, na temelju uvjeta navedenih u člancima 230. i 195. Ugovora o EZ-u.
   Članak 7.
   Informiranje javnosti
   Praktični vodič omogućava javnosti pristup prikladnim informacijama o njihovim pravima na temelju Uredbe (EZ) br. 1367/2006.

      (1)  COM(2002) 704 završna verzija.

      (2)  SL L 13, 16.1.2008., str. 24.